b'\n_START_ARTICLE_\nBrekken\n_START_PARAGRAPH_\nBrekken (s\xc3\xb8rsamisk Prahke) er ei fjellbygd nord\xc3\xb8st p\xc3\xa5 R\xc3\xb8rosvidda, 700 moh. Brekken ligger i R\xc3\xb8ros kommune n\xc3\xa6r svenskegrensa. Brekken ligger 35 km fra R\xc3\xb8ros og 40 km fra Fun\xc3\xa4sdalen i Sverige._NEWLINE_Brekken er et eget sokn i Gauldal prosti med Brekken kirke som soknekirke. Brekken tilh\xc3\xb8rte R\xc3\xb8ros prestegjeld og formannskapsdistrikt (kommune) etter innf\xc3\xb8ringa av formannskapslovene av 1837. Brekken ble utskilt som egen kommune ved firedelinga av R\xc3\xb8ros kommune i 1926, men kirkesoknet var fortsatt underlagt R\xc3\xb8ros prestegjeld. I 1964 ble Brekken sl\xc3\xa5tt sammen med R\xc3\xb8ros (bergstaden), R\xc3\xb8ros landsokn og Gl\xc3\xa5mos til den nye R\xc3\xb8ros kommune._NEWLINE_Bygda har barnehage, skole (1-7), butikk, bensinstasjon, post, ungdomshus, fotballbaner (skistadion om vinteren) med klubbhus, skysstasjon (Skottg\xc3\xa5rden) og historielagets bygdemuseum. Brekken flyplass \xc3\xa5pnet i august 2009.'